**A Pécsi Tudományegyetem Egyetemi Könyvtár és Tudásközpont távoli eléréssel és távoktatás támogatásával kapcsolatos szolgáltatásai, lehetőségei (v.2.0, 2020. március 18.)**

A 46/2020. (III. 16.) Korm. rendelet (különösen: 5.§ [c] a nyilvános könyvtárak látogatási tilalmáról), továbbá az 5/2020. sz. kancellári utasítás (III. 16.) alapján készült 1/2020. sz. (III.17.) „*a Pécsi Tudományegyetem Egyetemi Könyvtár és Tudásközpont közalkalmazottainak otthonukban történő (home office) és veszélyhelyzeti ügyeleti rendben megvalósuló munkavégzésének feltételeiről*” szóló főigazgatói utasításnak megfelelően a PTE Egyetemi Könyvtár és Tudásközpont (a továbbiakban: EKTK) a PTE-n a következő területeken és eljárásban látja el – egyéb intézkedésig – elsősorban távoli eléréses formájában, másodsorban a veszélyhelyzeti ügyeleti rend szerint vállalható mértékig a PTE számára a rektor által előírt távoktatási tevékenységeket.

 **A távoktatás támogatása alapvetően az oktatói feladatokat ellátó egyetemi polgárok támogatásán keresztül valósul meg**, az alábbi célcsoportok vonatkozásában.

1. **Az elektronikus könyvtári gyűjtemények (adatbázisok, elektronikus folyóiratok, e-könyvek) elérése az Egyetem területén kívülről**

**Célcsoport: hallgatók, oktatók, kutatók, doktoranduszok**

A PTE elektronikus forrásainak használatát az EKTK továbbra is a megszokott módokon biztosítja, így a tartalmak távoli eléréséhez ***nem szükséges fizikailag is jelen lenni*** az Egyetem kampuszain, könyvtáraiban, egyéb épületeiben.

A távhasználatra többféle lehetőség is van, melynek részletes leírása az alábbi oldalon található:

<https://lib.pte.hu/tavoli_eleres>

A hozzáférés kizárólag egyetemi polgárok számára biztosított. Ehhez érvényes könyvtári olvasójegy, vagy Neptun-kód szükséges. Azok az egyetemi polgárok, akik eddig nem voltak beiratkozott olvasói az EKTK-nak, és így nem tudják használni a távoli elérést, a vészhelyzeti időszakban is online regisztrálhatnak:

<https://www.lib.pte.hu/hu/service/online_regisztracio-88>

Az elektronikus források felhasználásával kapcsolatban az EKTK blog-felületén található részletes ismertetés:

<https://my.lib.pte.hu/szakirodalom-e-konyvek-kozelebb-mint-gondolnad/>

Amennyiben a fenti segédletek ellenére mégis problémába ütköznének szolgáltatásaink használata során, úgy kollégáink továbbra is fogadják megkereséseiket az alábbi elérhetőségeken:

info@lib.pte.hu

1. **Szaktájékoztatás e-mailben**

**Célcsoport: hallgatók, oktatók, kutatók, doktoranduszok**

A tajekoztatas@lib.pte.hu e-mail címet munkaidőben folyamatosan figyeli a Központi Könyvtár Szaktájékoztató Csoportja. A kari könyvtári szakértelmet igénylő kérdéseket innen osztják tovább a megfelelő kollégáknak, akik válaszolnak a hallgatók, oktatók kérdéseire.

**3.) „Chat a könyvtárossal”**

**Célcsoport: hallgatók, oktatók, kutatók**

Általános kérdésekre a munkaidőben elérhető ***„Chat a könyvtárossal”*** elnevezésű online szolgáltatás. Ezt az üzenetküldő alkalmazást az EKTK honlapjának minden oldalán, a jobb alsó szegmensben találják az érdeklődők:

<https://lib.pte.hu/hu/>

**4.) MTMT adatfeltöltés és javítás oktatóknak, tanácsadás doktoranduszoknak**

 **Célcsoport: oktatók, kutatók, doktoranduszok**

A PTE oktatói számára az MTMT-adatok (művek és hivatkozások) feltöltése továbbra is folyamatos. Az eddig megszokott eljárásban, a kari könyvtárak vezetőit kell e-mailben keresni a pontos, teljes adattartalmú listákkal. Az MTMT-ben már rögzített adatok javítását a kari adminoktól kell kérni. A doktoranduszok a kari adminoktól kérhetnek tanácsot az MTMT-adataik kezelése ügyében. További információk:

<https://lib.pte.hu/hu/service/mtmt-66>

**5.) Oktatók számára digitalizált könyvtári dokumentumok rendelkezésre bocsátása**

 **Célcsoport: oktatók**

A távoktatás támogatására, oktatói kérésre, az oktató kurzusának teljesítését elősegítendő, a távoktatási felületen a hallgatók számára történő megosztás céljából a Könyvtár – ***a rendelkezésre álló kapacitások és veszélyhelyzeti ügyeleti rend által az EKTK saját hatáskörében megszabott mértékig és ütemezés szerint*** – digitális másolatot küld (szövegfelismerés nélküli PDF formátumban) az oktató e-mail címére folyóiratcikkekről, szaktanulmányokról, könyvrészletekről.

Az oktatók digitalizálási kéréseit kérjük az alábbi e-mail címre eljuttatni:

digitalizalas@lib.pte.hu

**6.) Könyvtárközi kölcsönzés**

**Célcsoport: oktatók, kutatók, doktoranduszok**

A könyvtárközi kölcsönzés oktatók, kutatók és doktoranduszok számára érhető el. A korábbi gyakorlattal szemben az ügyintézés és igénylés kizárólag e-mailben vagy az online könyvtárközi felületen zajlik, a papír alapú kérőlapok mellőzésével. A dokumentumokat belső postán juttatjuk el az oktatóknak, doktoranduszoknak.

<https://www.lib.pte.hu/hu/service/konyvtarkozi_kolcsonzes_ektk-193>

ill@tudaskozpont-pecs.hu

**7.) Jogszerűen felhasználható művek online elérhetővé tétele oktatói kérésre**

 **Célcsoport: oktatók**

Oktató kérésére azokat a műveket, melyek felhasználására jogosult az Egyetem vagy amelyek esetén a védelmi idő már letelt az EKTK online elérhetővé teszi az erre szolgáló felületein. Amennyiben az oktató nem tudja a művet elektronikus formában átadni, a az EKTK – ***a rendelkezésre álló kapacitások és veszélyhelyzeti ügyeleti rend által az EKTK saját hatáskörében megszabott mértékig és ütemezés szerint*** – digitalizálja azt.

<https://digitalia.lib.pte.hu/hu/>

<https://pea.lib.pte.hu/>

Az oktatók digitalizálási kéréseit kérjük az alábbi e-mail címre eljuttatni:

digitalizalas@lib.pte.hu

**8.) Doktori disszertációk elérése online**

**Célcsoport: oktatók, kutatók, doktoranduszok**

A Pécsi Egyetemi Archívum (PEA) felületén az Egyetemen védett doktori disszertációk közül 2380 db elérhető és tanulmányozható bárki számára.

<https://pea.lib.pte.hu/handle/pea/21>

 **9.) Open Access Publishing Iroda**

 **Célcsoport: kutatók**

A PTE-s szerzők open access cikkeinek publikálásában a Könyvtár Open Access Publishing Irodája nyújt segítséget. Az open access publikálás menetével és az open access publikálás témakörével kapcsolatos kérdésekben az oapublishing@lib.pte.hu e-mail címen ad a Könyvtár tájékoztatást.

2020. március 18.

Szeberényi Gábor s.k.
főigazgató